اسلام حسین شاہ رضوی چشتی سیکری

سید اسلام حسین رضوی چشتی سیکری دسمبر 1934 کو سید سجاد حسین شاہ رضوی چشتی سیکری کے گھر سیکر( راجستھان ) انڈیا میں پیدا ہوئے. تقسیم ہند کے وقت آپ اپنے والد کے ہمراہ پاکستان ( حیدرآباد ، سندھ ) آ گئے۔
ابتدائی تعلیم حیدرآباد اور دینی تعلیم اپنے والد سے حاصل کی. ان کے دادا سید اکبر علی شاہ المعروف بڑے حکیم صاحب ( سیکر میں مدفن ) اپنے وقت کے صاحب کرامت بزرگ تھے۔
آپ کا شجرہ نسب تقریباً 33 واسطوں سے امام اولیاء حضرت علی کرم اللہ وجہہ الکریم سے ملتا ہے۔ آپ اولاد امام علی رضا علیہ السلام ہیں۔ اپنے اجداد کی طرح آپ ایک باعمل شخصیت تھے۔ جو ایک بار آپ سے شرف ملاقات حاصل کر لیتا تا حیات گرویدہ ہو جاتا.
ایک صحافی ( سید ) ایک ملاقات کے بعد لکھتے ہیں کہ بابا جی کو دیکھ کر تزکیہ نفس حقیقی معنوں میں سمجھ آیا.
آپ نے تمام عمر گوشہ نشینی اختیار کیے رکھی. عبادات و ریاضتوں میں مشغول رہنے کی وجہ سے آپ جسمانی طور پر انتہائی کمزور جسامت کے مالک تھے۔ لیکن روحانی معاملات میں صاحب کرامت بزرگ تھے۔
آپ نے دنیا میں گفتگو کے لیے ایک نئی زبان ( دا تهرڈ ملینیم لینگویج ) کے نام سے متعارف کروائی. اس کا ابتدائی سانچہ ایک کتابچہ کی شکل میں دنیا کے سامنے پیش کیا. تا ہم ابھی اس کے تفصیلی قواعد و ضوابط شائع نہیں ہوئے. جن کے جلد سامنے آنے کی امید ہے۔
دنیائے تصوف کی قابل تقلید شخصیت 27 مارچ 2019 کو ہزاروں چاہنے والوں کو سوگوار چھوڑ کر اس دارفانی سے رخصت ہو گئی۔ آپ کا مزار اقدس لاہور قصور روڈ پر مصطفےٰ آباد کے قریب خانقاہ عالیہ چشتیہ نظامیہ چشت نگر میں موجود ہے.

1934ء کی پیدائشیں